"Matseno Barutabana ba kgato ya motheo ba ba rategang, Leroborobo la COVID-19 le re tlogetse ka kgwetlho e tona mo go tsa thuto. Fa re tla bo re boela kwa tirisong e e tlwaelegileng ya dikolo, rotlhe re tshwanetse go dira ka botlhale le ka natla go netefatsa gore tsamaiso ya dithuto e boela mo maemong. Se, se botlhokwa thata mo kgatong ya motheo kwa bana ba ithutang motheo wa dikgono tsa go buisa le go kwala. Aforika Borwa e go tlhoka gore o dire ka bojotlhe go tlhomelela barutwana ba gago ka dikgono tse gore ba se ithute fela go buisa, mme kwa bofelong ba kgone go ‘ithuta go buisa.’ Lokwalo lo, lo diretswe go go thusa go fitlhelela se. Ka go dira le go latela thulaganyo e, re na le tsholofelo ya gore o ka rarabolola tatlhegelo ya nako ya go ruta le go ithuta mme wa baya barutwana mo maemong a ba tshwanetseng go nna mo go ona. Re go lebogela go ya pele ka maitlamo, boineelo le bonatla jo bo tlhokegang go tswa mo go wena. O tota o aga setšhaba sa rona. Re lo eleletsa kgweditharo e ntle go ya pele, Setlhopha sa DBE/NECT sa Poelomaemong ya Mesupatsela ya TRN/ATP Matseno 1"